ສະຫະພັນກາແດງສາກົນ ແລະອົງການກາແດງມຸສລິມກ່າວວ່າ ສົງຄາມທີ່ແກ່ຍາວຢູ່ໃນຢູເຄຣນ ສົ່ງຜົນກະທົບທີ່ຮຸນແຮງ ຕໍ່ວິກິດອື່ນໆຢູ່ໃນທົ່ວໂລກ
ຜົນກະທົບທາງດ້ານເສດຖະກິດຕໍ່ປະຊາຊົນທີ່ມີຄວາມທຸກຍາກລໍາບາກຫຼາຍລ້ານຄົນຢູ່ໃນທົ່ວໂລກ ຍິ່ງຈະຊຸດໂຊມລົງໄປອີກ ຫາກສົງຄາມຍັງຄົງແກ່ຍາວໄປຫຼາຍກວ່ານີ້
ສະຫະພັນກາແດງສາກົນ ຫຼື IFRC ແລະອົງການກາແດງມຸສລິມ ໄດ້ມີການອອກມາເຕືອນໃນອາທິດແລ້ວນີ້ວ່າ ສົງຄາມທີ່ຍາວນານ ຢູ່ໃນຢູເຄຣນ ຈະສົ່ງຜົນກະທົບທີ່ຮ້າຍແຮງ ທາງດ້ານມະນຸດສະທໍາ ສໍາລັບວິກິດການຕ່າງໆຢູ່ໃນທົ່ວໂລກ ລິຊາ ສໄລນ໌ ມີລາຍງານໃຫ້ VOA ຈາກນະຄອນເຈເນວາ, ເຊິ່ງ ທິບສຸດາ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ຜົນກະທົບຂ້າງຄຽງທີ່ຮ້າຍແຮງຈາກການຮຸກຮານຢູເຄຣນ ຂອງຣັດເຊຍ ແມ່ນເປັນທີ່ຮູ້ສຶກກັນແລ້ວ 6 ເດືອນລຸນຫຼັງການຮຸກຮານຂອງຣັດເຊຍ ເຈົ້າໜ້າທີ່ຂອງສະຫະພັນກາແດງສາກົນໄດ້ອອກມາເຕືອນໃນອາທິດນີ້ວ່າ ຜົນກະທົບທາງດ້ານເສດຖະກິດຕໍ່ປະຊາຊົນທີ່ມີຄວາມທຸກຍາກລໍາບາກຫຼາຍລ້ານຄົນຢູ່ໃນທົ່ວໂລກ ຍິ່ງຈະຊຸດໂຊມລົງໄປອີກ ຫາກສົງຄາມຍັງຄົງແກ່ຍາວໄປຫຼາຍກວ່ານີ້ ຢູເຄຣນ, ເປັນປະເທດສົ່ງອອກອາຫານປະເພດເມັດທີ່ໃຫຍ່ທີ່ສຸດໃນໂລກກ່ອນທີ່ສົງຄາມຈະເກີດຂຶ້ນ ຣັດເຊຍໄດ້ປິດລ້ອມທ່າກຳປັ່ນ ຢູ່ໃນທະເລດໍາ, ຢ່າງໃດກໍຕາມ, ໄດ້ຂັດຂວາງບໍ່ໃຫ້ມີການຂົນສົ່ງອາຫານປະເພດເມັດ, ຊຶ່ງໄດ້ກໍ່ໃຫ້ເກີດວິກິດການທາງດ້ານອາຫານໄປທົ່ວໂລກຢ່າງໄວວາ ລາຄາຂອງອາຫານ ແລະນໍ້າມັນເຊື້ອໄຟທີ່ເພີ້ມຂຶ້ນຢ່າງໄວວາ ໄດ້ເຮັດສິນຄ້າທີ່ໃຊ້ໃນຊີວິດປະຈໍາວັນເຫຼົ່ານີ້ ແລະສິ່ງຈໍາເປັນອື່ນໆ ບໍ່ສາມາມາດຊື້ໄດ້, ເຊິ່ງໄດ້ເຮັດໃຫ້ປະຊາຊົນຫຼາຍລ້ານຄົນຕ້ອງຕົກຢູ່ໃນສະພາບທີ່ອຶດຫິວຢ່າງຮຸນແຮງ ໃນຊ່ວງຕົ້ນເດືອນສິງຫານີ້, ອົງການສະຫະປະຊາຊາດໄດ້ມີການໄກ່ເກ່ຍຂໍ້ຕົກ ລົງ ເພື່ອອະນຸມັດໃຫ້ຢູເຄຣນ ສົ່ງອອກອາຫານປະເພດເມັດອີກຄັ້ງ ຢ່າງໃດກໍຕາມ, ສະຫະພັນກາແດງສາກົນກ່າວວ່າ ຜົນກະທົບຂອງສົງຄາມຍັງຄົງເປັນທີ່ ຮູ້ສຶກໂດຍປະຊາຊົນຕໍ່ໄປ ແລະຈະຕ້ອງໄດ້ໃຊ້ເວລາດົນນານ ໃນການແກ້ໄຂ ທ່ານນາງບຣິຈິດ ແອບເບຊັນ (Brigitte Ebbesen), ຜູ້ອໍານວຍການຂອງສະ ຫະພັນກາແດງສາກົນແລະອົງການກາແດງມຸສລິມ ຢູ່ໃນພູມິພາກຢູໂຣບ ທ່ານນາງກ່າວວ່າ ຄວາມຕ້ອງການທາງດ້ານມະນຸດສະທໍາແມ່ນຍັງຄົງຫຼໍ່ແຫຼມ ໂດຍສະເພາະແມ່ນຢູ່ໃນຂົງເຂດພາກຕາເວັນອອກກາງ ແລະທະວີບອາຟຣິກາ, ເຊິ່ງທ່ານນາງກ່າວວ່າ: ມີອາສາສະໝັກແລະພະນັກງານຂອງສະຫະພັນກາແດງຢູ່ໃນທ້ອງຖິ່ນຫຼາຍກວ່າ 1 ແສນຄົນ ໄດ້ຮັບການປຸກລະດົມເພື່ອສະໜອງການຊ່ວຍເຫຼືອທາງດ້ານມະນຸດສະທໍາຢູ່ໃນຢູເຄຣນ, ມີ 7 ປະເທດທີ່ຢູ່ໃກ້ຄຽງ ແລະອີກ 17 ປະເທດຢູ່ໃນພູມິພາກແຫ່ງນັ້ນ ຜູ້ອໍານວຍການໃຫຍ່ຂອງສະຫະພັນກາແດງ ທ່ານມາກຊິມ ດັອດເຊັນໂກ (Maksym Dotsenko) ກ່າວວ່າ ປະຊາຊົນ 8 ລ້ານຄົນແມ່ນຕ້ອງຍ້າຍຖິ່ນຖານພາຍໃນປະເທດ, ປະຊາຊົນຫຼາຍກວ່າ 5 ລ້ານຄົນຕ້ອງໄດ້ພະຍາຍາມຫາບ່ອນລີ້ໄພໃນປະເທດເພື່ອນບ້ານທັງຫຼາຍ ທ່ານດັອດເຊັນໂກ ກ່າວວ່າ ຄວາມຂັດແຍ້ງມີທ່າທາງທີ່ຈະແກ່ຍາວໄປເປັນເວ ລາດົນນານ, ເຊິ່ງພະນັກງານ ແລະອາສາສະໝັກສະຫະພັນກາແດງ ຈະຍັງຄົງດໍາເນີນງານ ສະໜອງຄວາມຊ່ວຍເຫຼືອທີ່ສໍາຄັນດັ່ງກ່າວນັ້ນ ທ່ານກ່າວວ່າ ການສະໜັບສະໜຸນຢ່າງຕໍ່ເນື່ອງຈາກປະຊາຄົມນານາຊາດ ກໍມີຄວາມສໍາຄັນ ເຊັ່ນດຽວກັນ, ເຊິ່ງທ່ານໄດ້ກ່າວວ່າ: ອົງການກາແດງສາກົນກ່າວວ່າ ປະຊາກອນເຄິ່ງນຶ່ງຂອງປະຊາຊົນຊາວຢູເຄຣນ 44 ລ້ານຄົນ ຈໍາເປັນຕ້ອງໄດ້ຮັບການຊ່ວຍເຫຼືອທາງດ້ານມະນຸດສະທໍາເປັນໄລ ຍະຍາວ, ເຖິງແມ່ນວ່າ ຄວາມຂັດແຍ້ງທີ່ກໍາລັງເກີດຂຶ້ນຈະສິ້ນສຸດລົງໃນໄວໆນີ້, ແຕ່ພວກເຂົາເຈົ້າກ່າວວ່າ ມັນຈະຕ້ອງໃຊ້ເວລາຫຼາຍປີໃນການສ້ອມແປງຄວາມເສຍຫາຍຕ່າງໆຂອງແຕ່ລະເມືອງ ແລະເຮືອນຊານທັງຫຼາຍ ສະຫະພັນກາແດງສາກົນຍັງໄດ້ກ່າວອີກວ່າ ມັນຈະຕ້ອງໄດ້ໃຊ້ເວລາຫຼາຍປີໃນການບັນເທົາຄວາມ ເຈັບປວດ, ຄວາມທຸກທາງຈິດໃຈ ແລະຮ່າງກາຍ ພ້ອມທັງຄວາມທຸກທໍລະມານທາງດ້ານເສດຖະກິດຈາກຜົນກະທົບຂອງສົງຄາມ